
5. sjednice Vijeća Mjesnog odbora Ivan Mažuranić održane 21. studenoga 2025. 
Vrpoljska ul. 10 s početkom u 17,30 sati

Nazočni članovi Vijeća:
Kristijan Bolarić, Ante Marinko Čipin, Ana Gale, Jasmina Modrić, Marko Pavliš, Zrinka Penava i Robert Tober.

Predsjedava gospodin Robert Tober, predsjednik Vijeća.

Zapisnik vodi: Robert Tober

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati te otvara 5. sjednicu Vijeća Mjesnog odbora.

Predsjednik Vijeća daje zapisnik 4. sjednice na verifikaciju.
Vijeće prihvaća tekst zapisnika 4. sjednice Vijeća, bez izmjena. 

Na prijedlog predsjednika Vijeće jednoglasno utvrđuje 

DNEVNI  RED

	1. 
	Prijedlog zaključka o prijedlogu izvršitelja povremenih poslova u objektu mjesne samouprave, Vrpoljska 10

	2. 
	Zaključak o prijedlogu obnove parka i dječjeg igrališta u Perivoju Ivane Brlić Mažuranić 

	3. 
	Zaključci o rješavanju aktualne komunalne problematike na području MO - donošenje zaključaka

	4. 
	Pitanja, prijedlozi i obavijesti




Ad 1. Prijedlog zaključka o prijedlogu izvršitelja povremenih poslova u objektu mjesne samouprave, Vrpoljska 10

Uvodno obrazloženje iznosi predsjednik Vijeća. 

U raspravi nitko ne sudjeluje.

Vijeće jednoglasno donosi

Z A K LJ U Č A K
o prijedlogu izvršitelja povremenih poslova u objektu mjesne samouprave, Vrpoljska 10

(Zaključak se prilaže ovom zapisniku i njegov je sastavni dio.)

Ad 2. Zaključak o prijedlogu obnove parka i dječjeg igrališta u Perivoju Ivane Brlić Mažuranić 

Uvodno obrazloženje iznosi predsjednik Vijeća.

U raspravi sudjeluju: Kristijan  Bolarić, Ante Marinko Čipin, Ana Gale, Jasmina Modrić, Marko Pavliš, Zrinka Penava i Robert Tober, 

Vijeće jednoglasno donosi

Z A K LJ U Č A K
o prijedlogu obnove parka i dječjeg igrališta u Perivoju Ivane Brlić Mažuranić

(Zaključak se prilaže ovom zapisniku i njegov je sastavni dio.)

Ad 3. Zaključci o rješavanju aktualne komunalne problematike na području MO - donošenje zaključaka

Predsjednik Vijeća obrazlaže da se većina aktualne komunalne problematike između dviju sjednica rješavala e-poštom s nadležnim službama (informacije dostavljene u materijalu za sjednicu). 

U raspravi o aktualnoj problematici sudjeluju svi članovi Vijeća, ali se ne donose novi zaključci.


Ad 4. Pitanja, prijedlozi i obavijesti

Predsjednik obavještava članove Vijeća: 
· o problematici održavanja i zdravstvenog stanja drveća u dvorištu Osnovne škole Ivana Mažuranića na koju su upozoreni.  
Posljednje nevrijeme pokazalo je potrebu orezivanja/rušenja i zamjenske sadnje novih stabala. Konstatira se da Vijeće nije nadležno za postupanje, ali se može inicirati rješavanje u kontaktima s upravom škole;
· o rasporedu korištenja prostorija MS u 2026. 
Plan je da se nakon podnesenih zahtjeva korisnika za daljnjim korištenjem prostora MS u 2026. održi zajednički sastanak sa svim korisnicima;
· o problematici utvrđivanja stanja imovinsko-pravnih odnosa za pojedine parcele.
Prijedlog je da se nakon dobivanja očitovanja o Zaključku VMO s 4. sjednice, kojim je VGČ zatražilo očitovanje o statusu imovinsko pravnih odnosa na k.č. 7063/3, zatraži utvrđivanje imovinsko-pravnog statusa za još jednu lokaciju (siječanj 2026.) 
Članovi Vijeća su općenito raspravljali o raspodjeli sredstava MO (iz Plana MKA i Plana potreba za aktivnostima, programima i projektima unapređenja kvalitete života građana MO „Ivan Mažuranić“).


Sjednica je završila u 18:15 sati.

KLASA:024-08/25-003/2083 
URBROJ: 251-13-11-6/006-25-2
Zagreb, 21. studenoga 2025.

Zapisnik vodio:
Robert Tober
Predsjednik
Vijeća Mjesnog odbora Ivan Mažuranić

Robert Tober


Na temelju članka 99. stavka 1. točke 14. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) Vijeće Mjesnog odbora „Ivan Mažuranić“, na 5. sjednici, 21. studenoga 2025., donijelo je



Z A K L J U Č A K
	o prijedlogu izvršitelja povremenih poslova u objektu mjesne samouprave, Vrpoljska 10


 
1. Vijeće predlaže da se za izvršitelja povremenih poslova u objektu mjesne samouprave u Vrpoljskoj 10 izabere dosadašnji izvršitelj Tomo Benčec te da se s njim sklopi ugovor za razdoblje od 1.1.2026. do 31.12.2026. 

2. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje.





KLASA: 024-08/25-003/1356
URBROJ: 251-13-11-6/006-25-3
Zagreb, 21. studenoga 2025.



PREDSJEDNIK VIJEĆA
Mjesnog odbora „Ivan Mažuranić“

Robert Tober




Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22) i članka 28. stavka 3. Poslovnika o radu, Vijeće Mjesnog odbora „Ivan Mažuranić“ na 5. sjednici, 21. studenoga 2025. godine, donijelo je



Z A K LJ U Č A K
o prijedlogu za uređivanje parka i dječjeg igrališta u Perivoju Ivane Brlić Mažuranić


1. Vijeće je raspravljalo o zamolbi građanina Luke Tomaškovića za obnovu parka/dječjeg igrališta u Perivoju Ivane Brlić Mažuranić.

2. Predlaže se  Vijeću Gradske četvrti Donja Dubrava da prilikom predlaganja aktivnosti za odgovarajuće gradske programe ili planove Gradske četvrti uvrsti temeljito uređenje parka i dječjeg igrališta u Perivoju Ivane Brlić Mažuranić. 

3. Ovaj će se zaključak dostaviti Vijeću Gradske četvrti Donja Dubrava na daljnje postupanje. 




KLASA: 024-08/25-003/2083
URBROJ: 251-13-11-6/002-25-4
Zagreb, 21. studenoga 2025.


PREDSJEDNIK VIJEĆA
Mjesnog odbora „Ivan Mažuranić“

Robert Tober


O b r a z l o ž e nj e

Vijeće Mjesnog odbora utvrdilo je da je i u prošlom mandatu bilo upita prema Podružnici Zrinjevac da se obnove sprave za igru djece (tobogan, ljuljačke, antistresne podloge i dr.).
S obzirom da nije došlo do realizacije, a zbog učestalih pritužbi stanovnika, roditelja djece i ostalih korisnika zaključeno je kao u dispozitivu. 


